Evangelus Benizelus
Evangelus Benizelus Res apud Vicidata repertae: Nativitas: 1 Ianuarii 1957; Thessalonica Patria: Graecia Familia Coniunx: Vasiliki Bakatselou Evangelus Benizelus vel litteris Graecis Ευάγγελος Βενιζέλος (Thessalonicae natus die 1 Ianuarii 1957) est politicus Graeciae, ductor a die 18 Martii 2012 motús socialistici Panhellenici, praecessore Georgio Papandreu iuniore. Alumnus est universitatum Parisiensis II et Thessalonicensis, ubi postea professor fuit iuris constitutionalis. Minister fuit mediorum divulgatoriorum, primus ille qui hoc officium tenuerit, a die 8 Iulii 1994 ad 15 Septembris 1995, inde minister vecturae et communicationis ad 22 Ianuarii 1996, primo ministro Andrea Papandreu, inde minister iustitiae ad diem 30 Augusti 1996, minister culturae et athleticismi a die 26 Septembris 1996 ad 19 Februarii 1999 et a 21 Novembris 2000 ad 10 Martii 2004, ministerque evolutionis a die 19 Februarii 1999 ad 13 Aprilis 2000, primo ministro Constantino Semita. Recentius minister munitionis nationalis meruit a die 7 Octobris 2009 ad 17 Iunii 2011 et minister vectigalium inde ad diem 21 Martii 2012, primis ministris Georgio Papandreu iuniore et Luca Papademo. Est denuo minister rerum externarum a die 25 Iunii 2013, primo ministro Antonio Samara.